ROMÂNIA

JUDEŢUL SUCEAVA

PRIMÃRIA MUNICIPIULUI CÂMPULUNG MOLDOVENESC

DIRECŢIA TEHNICĂ ȘI URBANISM

Nr. _______din _______ 2026
RAPORT DE SPECIALITATE
la proiectul de hotărâre

pentru modificarea Anexei 3 la Hotărârea Consiliului Local al Municipiului Câmpulung Moldovenesc nr. 107 din 30 iulie 2026  privind concesionarea prin licitație publică a terenului proprietatea privată a Municipiului Câmpulung Moldovenesc în suprafață de 2427 mp,

situat în strada Bunești fn, Câmpulung Moldovenesc
Inițiator: primar, Negură Mihăiță

Proiectul de hotărâre supus aprobării privește modificarea literelor b) și c) de la punctul 8.2, Capitolul 8 Determinarea ofertei câștigătoare, Partea a IV-a Informații detaliate și complete privind criteriile de atribuire aplicate pentru stabilirea ofertei câștigătoare, precum și ponderea lor din Anexa 3 – Documentație de atribuire. 

Documentația de atribuire a fost aprobată prin H.C.L. nr. 107 din 30 iulie 2026 privind concesionarea prin licitație publică a terenului proprietatea privată a Municipiului Câmpulung Moldovenesc în suprafață de 2427 mp, situat în strada Bunești fn, Câmpulung Moldovenesc.

Eroarea materială constă în înscrierea punctajelor greșite la enumerarea criteriile de atribuire a contractului de concesiune pentru bunul proprietate privată situat în str. Bunești fn, mun. Câmpulung Moldovenesc, respectiv la capacitatea economico-financiară a ofertanţilor – 25% din punctajul total și  protecţia mediului înconjurător – 15% din punctajul total. Corect este așa cum a fost scris la exemplificarea criteriilor, și anume la capacitatea economico-financiară a ofertanţilor – 30% din punctajul total și  protecţia mediului înconjurător – 10% din punctajul total.
După remedierea erorii se vor relua procedurile pentru scoaterea la licitație a bunului proprietatea privată a municipiului.

Argumentele aduse de inițiator sunt reale și pertinente. 

Cu precizările de mai sus, consider oportun  promovarea acestui proiect de hotărâre.

